Legend of Haleniano. 247 



Ao iho la Halemano i ka hula ia wa, o Laamaikahiki ke kumu hula, a pau ke ao 

 ana, lolo iho la i ka puaa, a pau na hana a ke kumu ia Halemano, mahope o laila, kaulana 

 aku la ka lea o Halemano i ka hula, a me ke oli, a puni o Kohala. 



Ia Halemano e oli ana, nana aku la ia, i ka piko o Haleakala i Maui, i ka oiliili ae 



i loko o ke ao, me he opua ala o ke ahiahi, ka lele mai o ke ao maluna, aloha ae la ia i 



kahi e hele ai me ka wahine, o Kamalalawalu. Nolaila, kau aku la ia i keia kau ma ke 



oli penei : 



Kaupo, aina pali huki i luna, 



Huki ae la e like me Kahikinui ; 



He luii no wau nau e ke aloha, 



Kuu hoa mai ka malu o ka laau. 



Ola kaua i ka ai lauoho loloa o ka nahele. 



Auwe ! Kuu wahine e ! 



Kuu wahine mai ka makani he Kaumuku, 



Ke haki nuanua mai la i ka moana, 



Ke uhi ae la i na ale o Papawai, 



Na ka waa kaua i halihali mai, 



x\uwe kuu wahine e ! 



Kuu wahine o ka hale makamaka ole, 



Hookahi makamaka o ko aloha, 



Lou, a nanahu i loko o ka iwi hilo e ! 



E ke aloha, ho mai he leo. 



Ia Halemano e oli ana, hiki mai la o Kamalalawalu, a nana mai la ia Halemano, 

 ia wa, ikaika kona mano e hoi me Halemano, no ka nana aku ia Halemano, ua hele a ai 

 ka manu i luna, a he lea i ke oli, a he kanaka maikai, no ka mea, e kaukaunu liilii ana o 

 Halemano me Kikekaala, ke kaikamahine a Nunulu, oia kekahi alii ai okana o Kohala i 

 loko o ia kau, malalo o Wahilani ke 'Hi nui o Kohala. 



Mahope o keia, hoolaha aku la o Kikekaala i kana olelo kuahaua i ko Kohala a 

 puni, i hele mai na mea a pau loa i ke kilu, oia keia papai kilu kaulana a hiki i keia la o 

 Kohala, o Lolehale, ka inoa, aia maluna o ka puu e nana ala i ke komohana, e pili la me 

 Puuonale, a me Hookukekii. A akoakoa na mea a pavi loa, alalia, kii ia o Halemano, e 

 hele mai. 



A hiki o Halemano, olelo aku o Kikekaala: "Ea, e Halemano; eia ka'u pili ia oe. 

 Ina kaua i kilu a i eo oe ia'u, alalia, o kou kino ka uku, a i eo wau ia oe, o ko'u kino ka 

 uku." Wahi a Halemano: "Ua holo ia pili a kaua." A pau ka olelo ana no ka pili ala- 

 lia, hoolei mai la o Kikekaala i ke kilu, aole i pa i ka pahu, lalau iho la o Halemano, a paa 

 i ka lima, nana aku la a o ka noho mai a ka wahine, o Kamalalawalu me kona nani mae 



